Man City wara l-firma ta' Felip Stefanovic Manchester City huma lest li jiksbu s-servizzi tal-player żagħżugħ ta' Partizan Belgrade, Felip Stefanovic. Dan tal-aħħar għad għandu 18-il sena u qed jimpressjona ferm bil-flokk iswed u abjad tal-club. Stefanovic jilgħab bħala winger fuq in-naħa leminija tal-ground. Wara li l-coach Pep Guardiola bagħat l-iscouts fil-belt ta' Belgrade sabiex josservawh aktar mill-viċin, ġie deċiż li l-plejer jiġi akkwistat f'Jannar li ġej meta jerġa' jiftaħ is-suq tat-trasferimenti tax-xitwa. Hu mifhum li Stefanovic se jkun qed jiffirma kuntratt ta' erba' snin u nofs mas-Citizens bil-player jidher ferm ħerqan biex jilbes il-flokk ċelesti tal-club minn Manchester.